Aflat în carantină în penitenciar, Cătălin Cherecheș a intrat în greva foamei. "Primarul fugar" a refuzat să mănânce încă de când a fost adus în România din Germania, respectiv în urmă cu două zile, spun surse din cadrul ANP.
Surse din penitenciare au explicat care este starea actuală a deținutului Cătălin Cherecheș. El ar fi intrat în greva foamei încă de când a fost adus în țară, la penitenciarul Arad, unde nu a vrut nici măcar micul dejun.
În prezent, el se află la Penitenciarul Rahova, unde a fost băgat, conform procedurilor, în carantină.
Acolo, afirmă sursele din penitenciare, Cherecheș are condiții bune, iar celula este proaspăt renovată, cu termopane, pat nou și lenjerie bună, drept urmare refuzul acestuia de a se hrăni nu ar avea o motivație reală.
Fostul primar mai este vizat în alte dosare penale, aflate pe rol, drept urmare va fi transferat după 21 de zile, la finalul carantinei, în Penitenciarul Aiud.
Cătălin Cherecheș a fost adus în România, în seara zilei de marți.